Penduduk terjejas terima bantuan
CHERYL LAW KUCHING: Dalam menghargai pengorbanan petugas barisan hadapan yang terus
cekal berjuang mengharungi cabaran dan situasi getir pada waktu ini, Menteri
Pelancongan, Kesenian dan Kebudayaan, Dato’ Sri Nancy Shukri mengambil insiatif
menghantar bantuan berupa makanan dan keperluan lain ke Institut Kemajuan Desa
(INFRA) Kota Samarahan. Kakitangan Pusat Khidmat P. 200 Batang Sadong dengan kerjasama pemimpin
akar umbi mengagihkan sumbangan itu turut menghantar bantuan ke Balai Polis
Asajaya, Pejabat JPAM, Asajaya, Pejabat Rela Daerah Asajaya, Klinik Kesihatan
Sadong Jaya, Hospital Simunjan, Balai Polis Simunjan, Pejabat Rela Daerah
Simunjan, Klinik Kesihatan Ibu dan Anak Daerah Simunjan, Klinik Kesihatan
Gedong, Simunjan dan bantuan kepada petugas penguatkuasa yang bertugas di
sekatan jalan raya, Serian-Kuching. Nancy berharap sumbangan berupa barangan keperluan dan makanan itu dapat
membantu para petugas melancarkan urusan kerja dan operasi ketika mengekang
penularan pandemik Covid-19. Sementara itu, Ahli Dewan Undangan Negeri (ADUN) Stakan, Dato Sri Mohammad
Ali Mahmud mengambil inisiatif meyumbang bantuan bekalan makanan kepada
penduduk Kampung Binyu juga di Kota Samarahan. Sumbangan itu bagi membantu meringankan beban rakyat susulan Perintah
Kawalan Pergerakan (PKP) bagi menangani wabak Covid-19. Mohammad Ali menerusi Pusat Khidmat Wakil Rakyat DUN Stakan dijangka
meneruskan penghantaran bekalan makanan ke kampung-kampung lain selepas ini
ekoran kekangan dihadapi penduduk kerana pergerakan yang terhad berikutan arahan
PKP. Ketua Kaum Kampung Binyu, Zambri Mohi yang mewakili Mohammad Ali
menyerahkan sumbangan berkenaan kepada penduduk terjejas. Mohammad Ali turut mengingatkan penduduk di DUN Stakan supaya mematuhi
arahan PKP bagi mengelak jangkitan dan dapat memutuskan rantaian Covid-19
dengan berada di rumah dan hanya keluar bila ada keperluan sahaja. Manakala Jawatankuasa Kemajuan dan Keselamatan (JKK) Kampung Jalan Giat
Mara Sebuyau menghulurkan bantuan serupa kepada 40 keluarga yang terjejas. Pengagihan barangan makanan itu disampaikan oleh Mohamad Khairi bersama Wan
Khata Wan Bakar dan ahli jawatankuasa kampung berkenaan. 
See author's posts
